Da. Dacă mă întrebați dacă relația cu natura este importantă
și dacă oamenii care sunt privați de ea au un fel de deficit -
și, de fapt, chiar inventăm condiții tot timpul,
acum chiar există ceva numit tulburarea deficitului de natură
și este real -
aș spune că este, într-un mod foarte profund.
Există în prezent o cantitate enormă de dovezi de diverse tipuri că oamenii
care au crescut într-un mediu total urban
și care nu au nicio legătură cu natura au multe tipuri de probleme:
niveluri mai ridicate de anxietate,
depresie, agresivitate, furie, deficiențe cognitive - nu sunt capabili să gândească
și să se concentreze cum ar trebui -
tulburări de relaționare și în general [sunt] oameni disfuncționali.
Așadar, este foarte important.
Eu sunt patronul unei fundații numite „The Fathom Trust”,
al cărui scop este de a ajuta oamenii
care provin din medii fără niciun contact cu natura sau cu un mod de viață
care să implice lucrul cu animalele și tradițiile din mediul rural,
pentru a-i duce într-un loc în care să poată începe să înțeleagă aceste lucruri
și să aibă efecte asupra sănătății lor mintale.
Face mai mult decât atât, ia profesioniști stresați și îi ajută să revină la
o stare de spirit mai normală și mai împlinită.
Dar este un lucru foarte important.
Iar în cartea "Maestrul și Emisarul său"
am dat peste un volum foarte mare de literatură care sugerează că
relațiile noastre unii cu alții se deteriorează
și că asta e parte din motivul pentru care există atât de multe boli mintale.
Și am prezentat multe dintre informațiile acestea în ultimul capitol al cărții.
Există câteva studii interesante despre imigranții care ajung în America
și care provin din medii tradiționale
în care ei obișnuiesc să mânce împreună, să se roage împreună,
să se cunoască unii pe alții, să-și împărtășească viețile.
Aceștia sosesc în țări în care s-ar putea crede.... de oriunde ar fi,
în America vin adesea imigranți din Mexic
și vin cu un nivel jos de boli mintale.
Și după ce stau acolo vreo 20 de ani,
încep să aibă un nivel mai ridicat de boli mintale
și, după o generație, împărtășesc aceeași rată foarte mare de boli mintale
ale populației gazdă din America.
Există, de asemenea, dovezi că comunitățile de imigranți,
cum ar fi o comunitate italiană care s-a păstrat pe coasta de est a Americii,
în ciuda faptului că mâncau, beau, fumau
în moduri pe care nu le-am considera sănătoase
și nu făceau neapărat suficiente exerciții fizice,
aveau niveluri mai scăzute nu doar de boli mintale, ci și de boli fizice,
deoarece își păstraseră aspectele culturii și comunității de origine:
familia, credința, mâncatul împreună, valori comune.
Această combinație între relația dintre noi ca oameni
și relația noastră cu lumea naturală
sunt două relații foarte importante
care au efecte globale asupra sănătății noastre.
Dar, am descoperit, și nu am ajuns la această concluzie pornind de la o
idee preconcepută că ar exista vreo dovadă, ci pur și simplu m-am gândit:
"Hai să văd dacă există vreo dovadă despre efectele a ceea ce aș numi,
printr-o expresie nesatisfăcătoare,
ca mentalitate, credință sau cultură spirituală sau religioasă."
Și răspunsul e că are un efect chiar mai mare decât oricare dintre celelalte două.
Este cel mai puternic predictor al fericirii umane,
iar lipsa unei astfel de relații cu un alt tărâm înseamnă că
ești mult mai puțin rezistent atunci când te confrunți, ca noi toți, cu opoziție,
greutăți și dificultăți în viață
și ești mult mai predispus la anxietate, depresie și la un sentiment de singurătate
și ești mult mai puțin capabil să te aperi bine de bolile fizice.
Așadar, efectul apartenenței la un grup de oameni care împărtășesc o credință comună
și o exprimă împreună este mai puternic decât mersul la sală în fiecare zi,
renunțarea la fumatul și monitorizarea tensiunii arteriale.
Deci aceste lucruri sunt foarte reale.
Acum, desigur, am formulat asta ca și cum aceste lucruri sunt utilitare,
deoarece modul utilitar de gândire este singurul mod în care evaluăm ceva:
Este acest lucru util sau nu este?
Acesta este un mod de gândire teribil de primitiv,
este singura valoare a emisferei stângi - utilitatea sau plăcerea -
plăcerea este o altă formă de utilitate.
Dar emisfera dreaptă vede lumea care are multe alte valori,
are lucruri foarte importante precum
adevărul, iubirea, frumusețea, dreptatea, mărinimia, curajul.
Aceste lucruri sunt subevaluate astăzi, dar eele sunt incredibil de importante.
Așadar, am ajuns într-o lume în care ni se spune că nimic nu are un sens,
suntem izolați în spatele ecranelor noastre,
nu avem modalități comune de socializare precum aveau societățile mai tradiționale
și viețile noastre sunt lipsite de...
Generalizez aici masiv, desigur, pentru că vei aplica asta la mulți oameni,
dar, în general, viața occidentală urbană modernă tinde să fie deficitară
în acele relații ale societății, naturii și spiritualului.
Așadar, ceea ce ați putea prezice este exact ceea ce vedem: o creștere enormă
a problemelor de sănătate mintală.
Și pentru a pune asta în perspectivă, pentru că oamenii spun:
"Ei bine, da, suntem mult mai dispuși să le diagnosticăm în zilele noastre.
Și cred că e doar un lucru cultural, nimeni nu întreba asta în trecut."
Ei bine, există unele cercetări minunate care acoperă toate acestea.
Psihologul american, d-na Jean Twenge,
a studiat copii de o anumită vârstă, pe la mijlocul adolescenței, la școală,
deoarece s-au păstrat consemnări pentru fiecare clasă din 1930 până în 2007 cred,
când a fost realizat studiul.
Și când compari... ei au răspuns la întrebări despre fericire,
sentimentul lor de singurătate, toate aceste întrebări,
100 de întrebări despre ei înșiși și modul în care se raportează la lume.
Și astfel, obiectiv și fără efectul lupei retrospective, poți vedea
ce scoruri au obținut copiii atunci și ce scoruri obțin acum.
Și ceea ce a descoperit ea este că
copiii obțin acum un scor de la 5 până la 8 ori mai mare,
nu cu 5-8 procente mai mult, ceea ce ar fi deja îngrijorător,
ci un scor de 5-8 ori mai mare.
Asta descrie o societate extrem de patologică.